CELEX: 32021R0269
Language: da
Date: 2020-12-04 00:00:00
Title: Kommissionens delegerede forordning (EU) 2021/269 af 4. december 2020 om ændring af delegeret forordning (EU) 2020/427 for så vidt angår anvendelsesdatoen for ændringerne af visse detaljerede produktionsregler for økologiske produkter i bilag II til Europa-Parlamentets og Rådets forordning (EU) 2018/848 (EØS-relevant tekst)

22.2.2021   
               
               
                  DA
               
               
                  Den Europæiske Unions Tidende
               
               
                  L 60/24
               
            
         KOMMISSIONENS DELEGEREDE FORORDNING (EU) 2021/269
         af 4. december 2020
         om ændring af delegeret forordning (EU) 2020/427 for så vidt angår anvendelsesdatoen for ændringerne af visse detaljerede produktionsregler for økologiske produkter i bilag II til Europa-Parlamentets og Rådets forordning (EU) 2018/848
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (1), særlig artikel 12, stk. 2, litra e), artikel 14, stk. 2, litra c), og artikel 15, stk. 2., litra a) og d), og
         ud fra følgende betragtninger:
         
                     (1)
                  
                  
                     På grund af udbruddet af covid-19-pandemien og den dermed forbundne folkesundhedskrise blev anvendelsesdatoen for forordning (EU) 2018/848 sammen med andre dertil knyttede datoer, som henvist til i forordning (EU) 2018/848, udsat et år ved Europa-Parlamentets og Rådets forordning (EU) 2020/1693 (2).
                  
               
                     (2)
                  
                  
                     Forordning (EU) 2018/848 blev ændret ved Kommissionens delegerede forordning (EU) 2020/427 (3), for så vidt angår visse detaljerede produktionsregler for økologiske produkter. Af hensyn til retssikkerheden bør disse produktionsregler finde anvendelse fra den dag, hvor forordning (EU) 2018/848 finder anvendelse.
                  
               
                     (3)
                  
                  
                     Delegeret forordning (EU) 2020/427 bør derfor ændres.
                  
               
                     (4)
                  
                  
                     På grund af sagens hastende karakter bør denne forordning træde i kraft dagen efter offentliggørelsen i Den Europæiske Unions Tidende og anvendes fra den 1. januar 2021 —
                  
               VEDTAGET DENNE FORORDNING:
         
            Artikel 1
            Artikel 2, stk. 2, i delegeret forordning (EU) 2020/427 affattes således:
            »Den anvendes fra den 1. januar 2022.«
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 150 af 14.6.2018, s. 1.
         
            (2)  Europa-Parlamentets og Rådets forordning (EU) 2020/1693 af 11. november 2020 om ændring af forordning (EU) 2018/848 om økologisk produktion og mærkning af økologiske produkter, for så vidt angår anvendelsesdatoen og visse andre datoer omhandlet i nævnte forordning (EUT L 381 af 13.11.2020, s. 1).
         
            (3)  Kommissionens delegerede forordning (EU) 2020/427 af 13. januar 2020 om ændring af bilag II til Europa-Parlamentets og Rådets forordning (EU) 2018/848 for så vidt angår visse detaljerede produktionsregler for økologiske produkter (EUT L 87 af 23.3.2020, s. 1).